Unionin yleisen tuomioistuimen tuomio (kahdeksas jaosto) 15.9.2016 –

Scuola Elementare Maria Montessori vastaan komissio(asia T-220/13)

”Valtiontuet — Kunnallinen kiinteistövero — Tietynlaista toimintaa harjoittaville ei-kaupallisille yhteisöille myönnetty vapautus — Konsolidoitu tuloverolaki — Vapautus kertaluonteisesta kunnallisverosta — Päätös, jossa todetaan osittain, että kyseessä ei ole valtiontuki ja osittain, että tuki ei sovellu sisämarkkinoille — Kumoamiskanne — Sääntelytoimi, joka ei edellytä täytäntöönpanotoimenpiteitä — Yksityistä suoraan koskeva päätös — Tutkittavaksi ottaminen — Takaisinperinnän täydellinen mahdottomuus — Asetuksen (EY) N:o 659/1999 14 artiklan 1 kohta — Perusteluvelvollisuus”

1. Kumoamiskanne — Luonnolliset henkilöt tai oikeushenkilöt — Suoraan ja erikseen luonnollisia henkilöitä tai oikeushenkilöitä koskevat toimet — Yksityistä suoraan koskeva toimi — Komission päätös, jolla valtiontukimenettely päätetään — Tuensaajayrityksen kanssa kilpaileva yritys — Kanneoikeus — Edellytykset (SEUT 108 artiklan 2 ja 3 kohta ja SEUT 263 artiklan neljäs kohta) (ks. 40, 41 ja 43–45 kohta)

2. Kumoamiskanne — Luonnolliset henkilöt tai oikeushenkilöt — SEUT 263 artiklan neljännessä kohdassa tarkoitetun sääntelytoimen käsite — Kaikki yleisesti sovellettavat toimet lainsäätämisjärjestyksessä hyväksyttyjä toimia lukuun ottamatta — Komission päätös, jolla yleisesti sovellettavalla kansallisella säännöstöllä verovapautuksena myönnetty valtiontuki todetaan sisämarkkinoille soveltumattomaksi — Oikeusvaikutukset yleiseen ja abstraktiin henkilöiden ryhmään — Kuuluminen sääntelytoimen käsitteeseen (SEUT 107 artikla ja SEUT 263 artiklan neljäs kohta) (ks. 47 ja 49–52 kohta)

3. Kumoamiskanne — Luonnolliset henkilöt tai oikeushenkilöt — Sääntelytoimet, jotka edellyttävät tai eivät edellytä täytäntöönpanotoimenpiteitä — Käsite — Kyseisten toimien osalta käytettävissä olevat oikeussuojakeinot — Edellytykset oikeussuojan saamiselle esittämällä lainvastaisuusväite tai vaatimalla ennakkoratkaisupyynnön esittämistä pätevyyden arvioimiseksi (SEUT 263 artiklan neljäs kohta ja SEUT 267 artikla) (ks. 53–56 kohta)

4. Kumoamiskanne — Luonnolliset henkilöt tai oikeushenkilöt — Sääntelytoimet — Toimet, jotka eivät edellytä täytäntöönpanotoimenpiteitä ja jotka koskevat kantajaa suoraan — Täytäntöönpanotoimenpiteiden käsite — Edellytykset — Komission päätös, jolla valtioiden yleisesti sovellettavalla kansallisella säännöstöllä verovapautuksena myöntämä tuki todetaan sisämarkkinoille soveltumattomaksi — Päätös, joka ei edellytä mitään täytäntöönpanotoimenpiteitä tuensaajalta — Toimi, joka ei edellytä täytäntöönpanotoimenpiteitä (SEUT 107 artiklan 1 kohta ja SEUT 263 artiklan neljäs kohta) (ks. 57, 58, 61 ja 67 kohta)

5. Valtiontuki — Lainvastaisen tuen takaisinperiminen — Täytäntöönpanon täydellinen mahdottomuus — Mahdollisuus todeta tämä mahdottomuus päätöksen tekemistä edeltäneessä hallinnollisessa menettelyssä — Komission ja jäsenvaltion velvollisuus olla yhteistyössä perussopimuksen mukaisen ratkaisun löytämiseksi (SEU 4 artiklan 3 kohta; SEUT 107 artiklan 1 kohta ja SEUT 108 artiklan 2 kohta; asetuksen N:o 659/1999 johdanto-osan 13 perustelukappale ja 14 artiklan 1 kohta) (ks. 77, 81–83 ja 87 kohta)

6. Valtiontuki — Sääntöjenvastaisen tuen takaisinperintävelvollisuuden laiminlyönti — Täytäntöönpanon täydellinen mahdottomuus — Arviointiperusteet (SEU 4 artiklan 3 kohta; SEUT 108 artiklan 2 kohta) (ks. 91–93 kohta)

7. Valtiontuki — Lainvastaisen tuen takaisinperiminen — Tuki, joka on myönnetty verovapautuksena — Täytäntöönpanon täydellinen mahdottomuus — Perustelut — Valtion ei ole mahdollista saada tuensaajien yksilöimiseksi tarvittavia tietoja (SEUT 107 artiklan 1 kohta) (ks. 95, 98 ja 103 kohta)

8. Valtiontuki — Komission päätös, jolla valtiontuki todetaan sisämarkkinoille soveltumattomaksi ja määrätään se perittäväksi takaisin — Komission mahdollisuus perustaa päätöksensä saatavilla oleviin tietoihin — Rajat — Komission velvollisuus perustaa päätöksensä seikkoihin, jotka ovat kohtuullisen luotettavia ja johdonmukaisia (SEUT 107 artiklan 1 kohta) (ks. 106 kohta)

9. Valtiontuki — Perussopimuksen määräykset — Soveltamisala — Yhteisöt, jotka harjoittavat taloudellista toimintaa ei-kaupallisesti — Soveltamisalan ulkopuolelle jääminen (SEUT 107 artiklan 1 kohta) (ks. 129, 137, 138 ja 144 kohta)

10. Kilpailu — Unionin säännöt — Yritykset — Käsite — Taloudellisen toiminnan harjoittaminen (SEUT 107 artiklan 1 kohta) (ks. 131–133 kohta)

11. Valtiontuki — Komission päätös, jolla valtiontuki todetaan sisämarkkinoille soveltumattomaksi mutta ei määrätä sitä perittäväksi takaisin ja todetaan, että tukea ei ole — Perusteluvelvollisuus — Laajuus — Rikkomista ei ole (SEUT 296 artikla) (ks. 148–152 kohta)

Aihe

SEUT 263 artiklaan perustuva kanne, jossa vaaditaan kumoamaan valtiontuesta SA.20829 (C 26/2010, ex NN 43/2010 (ex CP 71/2006)) Ei-kaupallisten yhteisöjen tiettyihin tarkoituksiin käyttämille kiinteistöille myönnettävää vapautusta kunnallisesta kiinteistöverosta koskeva järjestely, jonka Italia on toteuttanut, 19.12.2012 annettu komission päätös 2013/284/EU (EUVL 2013, L 166, s. 24)

Ratkaisu

1) Kanne hylätään.

2) Scuola Elementare Maria Montessori Srl vastaa omista oikeudenkäyntikuluistaan, ja se velvoitetaan korvaamaan Euroopan komission oikeudenkäyntikulut.